**ӘР СЫНЫП БОЙЫНША ОҚУШЫЛАР САНЫНА ҚАРАЙ КӨБЕЙТІЛУІ КЕРЕК**

**Оқылым**

**11-сынып**

**1-тапсырма. Мәтінді оқып, алдымен төмендегі кестеге берілген мәтін үзінділерінің ретін жазыңыз, содан соң мәтіннен кейінгі тест тапсырмаларын орындаңыз.**

|  |  |
| --- | --- |
| **1** | **В** |
| **2** |  |
| **3** |  |
| **4** |  |
| **5** |  |
| **6** |  |

**А)** Содан бері Көкшетау өңіріндегі қыз құлаған жерде пайда болған тас – Жұмбақтас, оқ жетпеген тау – Оқжетпес деп аталып, елге аңыз болып тараған екен.

**Ә)** Сайысқа түскен бірде-бір жігіттің оғы тау басына жетпейді. Өзінің кедейлігінен қысылып, кейіндеу тұрған жарлы жігіт әлден соң намыс үшін сайысқа қатысады.

**Б)** Мұны білген әкесі әрі ойланып, бері ойланып, мынадай шешімге келеді:

* Мен қызымды анау таудың басына шығарамын. Кімде – кімнің

садағының оғы соған жетсе, сол жігітке қызымды беремін, - дейді.

**В)** Ертеде бір байдың қызы болыпты. Өзі ерекше ақылды екен. Бай қызын теңіне қосуды армандаған.

Бірақ қыз кедей жігітті ұнатып қалады.

**Г)** Бірінші атқанда, оның оғы тау басына жетпейді. Қыз сүйіктісіне көмектесейін деп әдемі ән салады.

**Ғ)** Әнді естіген жігіт тағы да оқ атады. Бірақ ол да жетпейді. Үшінші рет атуға болмайтынын ойлаған қыздың көзі қарауытып, ол биік шыңнан құлап кетеді.

**1. Бұл аңыз не туралы?**

а) достық

ә) сүйіспеншілік

б) елжандылық

в) балалық

**2. Аңызда аталған жерлер Қазақстанның қай өңірінде орналасқан?**

а) оңтүстік

ә) Көкшетау

б) Сарыарқа

в) батыс

**3. Бай нені армандаған?**

а) Қызының әке жанында қалуын

ә) Қызының батыл жігітті табуын

б) Қызының ақылды жігітке шығуын

в) Қызының байлығы жағынан тең жігітке шығуын

4. **Қыз қандай жігітті ұнатты?**

а) бай

ә) орта қол

б) кедей

в) іскер

5. **Жұмбақтас туралы қай ақын өз поэмасында жазған?**

а) І.Жансүгіров

ә) Қ.Мырза Әлі

б) С.Торайғыров

в) С.Сейфуллин

**2-тапсырма. Мәтінді оқып, астындағы тест тапсырмаларын орындаңыз.**

Армысың, жас ұрпақ!

Өмір, шіркін, адам үшін бір жалт еткен сәуле екен, мен оны тоқсанға келгенде өз көзіммен көріп отырмын. Қол дірілдемеген, көз бұлдырамаған, кәрі жүрек шабысынан танбаған шақта аталарың батасын бермекші, қарақтарым, құлақ сал.

Адамның басшысы-ақыл, жетекшісі-талап, шолушысы-ой, сынаушысы-халық, қорғаушысы-сабыр, таусылмайтыны-арман, ең қымбаттысы-ар, барлығының ардақтысы-өмір. Өмір бір-ақ рет беріледі, жарқ етіп өте шығады. Сондықтан әр күніңді ардақта, әр мезетіңнің құнын біл. Дүниедегі ең қызық-сыйласу, ең қымбат-сыйласу, ең жақсы-сыйласу, ең тәтті де сыйласу, ұмытпа, ұмытпа.

Ал сау болыңдар, ұрпақтар. Менің сендерге деген махаббатым шексіз. Менің берген батамды мұра етіңдер. Мен сендерге тыныш өмір, үлкен бақыт тілеймін. Мерейлерің үстем болсын. Теңіз күрсінбесін, таулар сілкінбесін!

Қош!

Аталарың Ыбырай Жақаев.

**6. Бұл cөздердің авторы Ы.Жақаев кім?**

а) ғалым

ә) малшы

б) күрішші

в) жазушы

**7. Автор өзінің жастарға үндеуін не деп атайды?**

а) өлең

ә) бата

б) аманат

в) хат

**8. Автордың негізгі ойы не туралы?**

а) Өмірдің әр күнін, әр мезетін бағалай білу туралы

ә) Өзінің тоқсанға келгендігі туралы

б) Жастарға махаббаты шексіз екендігі туралы

в) Автордың бата бергісі келіп тұрғаны туралы

9. **Ы.Жақаевтың ойынша, өмірдің мәні неде?**

а) көңілді жүруде

ә) еңбек етуде

б) сыйласуда

в) іскерлікте

**10. Мәтінге сай ойды табыңыз.**

а) Өмір – бір сәт, ойна да күл!

ә) Адам ақыл–ойлы, арлы, сабырлы, арманшыл, талапты болуы керек.

б) Адамдардың бәрін сыйлау қажет емес.

 в) Арсыз, талапсыз, армансыз адамдар да бақытты болады.

**3-тапсырма. Мәтінді оқып, астындағы тест тапсырмаларын орындаңыз.**

**Мамандығым – мақтанышым**

Қазіргі кезде дүние жүзінде мамандықтар өте көп. Олардың әрқайсысының өзіне тән ерекшеліктері бар. Кейбіреулері адамнан ақыл-ой қабілетін, теориялық білімді қажет етсе, екіншілері білік-дағдыларды, осы заманғы техниканы меңгеруді талап етеді. Алайда қандай мамандықтағы адамға болсын, адамдармен тіл табысу, яғни коммуникативтік құзірет те, тілдік құзірет те өте қажет. Себебі әр маман ең бірінші адамдармен сөйлеседі және тіл арқылы қарым-қатынас жасайды.

Жапондықтардың пікірі бойынша, дүние жүзіндегі ең беделді мамандықтар электроншы-бағдарламашы және заңгер болып есептеледі. Біздің мамандығымыз ондай болмаса да өз жұмысымызды мақтан етеміз. Қоғамымыздың қай саласында жұмыс істесек те, ең басты мақсат – халыққа, елге қызмет ету, оның шаруашылығын өркендету, республикамызды әлемге таныту. Ол үшін алған білімімізді үнемі дамытуға, шетел тілдерін еркін игеруге, қазіргі түрлі технологияны меңгеруге ұмтыламыз.

Республикада жастардың зәру мамандықтарды игеруіне түрлі халықаралық бағдарламалар көп көмектеседі.

**11. Бұл мәтіннің авторы кім?**

а) ғалым

ә) бағдарламашы

б) белгісіз

в) заңгер

**12. Автор жастарды неге шақырады?**

а) көп мамандықты білуге

ә) адамдармен тіл табысуға

б) халықаралық бағдарламаларға қатысуға

в) білімді үнемі дамытуға, шетел тілдерін еркін игеруге, қазіргі түрлі технологияны меңгеруге

**13. Автордың негізгі ойы не туралы?**

а) дүние жүзіндегі ең беделді мамандықтар – электроншы-бағдарламашы және заңгер

ә) ең басты мақсат – халыққа, елге қызмет ету, оның шаруашылығын өркендету, республикамызды әлемге таныту.

б) адамдармен тіл табысу, яғни коммуникативтік құзірет те, тілдік құзірет өте қажет

в) әр маман ең бірінші адамдармен сөйлеседі және тіл арқылы қарым-қатынас жасайды

**14. Мәтінде қандай синонимдер бар?**

а) дамыту, тіл табысу

ә) қызмет ету, өркендету

б) меңгеру, игеру

в) ұмтылу, мақтан ету

**15. Мәтінге сай ойды табыңыз.**

а) Өмір – бір сәт, ойна да күл!

ә) Адам ақыл–ойлы, білімді, талапты болуы керек.

б) Адамдардың бәрін сыйлау қажет.

 в) Арсыз, талапсыз, армансыз адамдар да бақытты болады.